hippocrates-et-corpus-hippocraticum.de-locis-in-homine 10
10 . Ῥόοι δὲ ἀπὸ τῆς κεφαλῆς ἑπτά · ὁ μὲν κατὰ τὰς ῥῖνας , ὁ δὲ κατὰ τὰ ὦτα , ὁ δὲ κατὰ τοὺς ὀφθαλμούς · οὗτοι οἱ ῥόοι καταφανέες ἐκ τῆς κεφαλῆς τοῖσιν ὀφθαλμοῖσιν . Ἐπὴν δ’ ἐς τὸν κίθαρον ῥυῇ ὑπὸ ψύχους , χολὴ γίνεται , μᾶλλον δὲ ῥεῖ ἐς τὸν κίθαρον ὑπὸ ψύχους διὰ τόδε , ὅτι εὔροον γίνεται ἐς τὸν βρόγχον , ὥστε οὐδὲ ξυγκεκαλυμμένον · ὑπὸ δὲ τοῦ ψύχους καὶ κόπος ἔχει διὰ τοῦτο τοὺς ὑπὸ τῆς χολῆς ἐχομένους , ὅτι αἱ σάρκες , ὅταν χειμίη ᾖ , οὐκ ἀτρεμίζουσιν , ἀλλὰ σείονται , καὶ σειόμεναι μοχθέουσι , καὶ κοπιῶσιν , ὥστε σειόμεναι ὥσπερ ἐν τῇσιν ὁδοιπορίῃσιν · καὶ ἔμπυοι γίνονται , ὅταν ἐς τὸν κίθαρον ῥέῃ , καὶ φθισιῶντες . Ὅταν δ’ ἐς τὸν μύελον ῥόος γένηται , φθίσις ἀλαΐα γίνεται . Ὅταν δ’ ὄπισθεν ἐς τοὺς σπονδύλους , καὶ ἐς τὰς σάρκας ῥυῇ , ὕδρωψ γίνεται , καὶ τῷδ’ ἐστὶ γιγνώσκειν , ξηρὰ τὰ ἔμπροσθεν , ἡ κεφαλὴ καὶ αἱ ῥῖνες καὶ οἱ ὀφθαλμοί · καὶ τοῖσιν ὀφθαλμοῖσι γίνεται ἀμβλυώσσειν , καὶ χλωροὶ γίνονται καὶ τὸ ἄλλο σῶμα , καὶ οὐκ ἀποπτύει οὐδὲν , οὐδ’ ἤν πουλὺ ῥέῃ · ὅδε γὰρ ὁ ῥόος , διὰ τῆς σαρκὸς μέσης ῥέων , τῆς ὄπισθεν καὶ τῆς ἔμπροσθεν ἀπεστραμμένος , ξηρὰ τὰ ἔμπροσθεν ποιέει , τὴν δ’ ὄπισθεν ἄρδει σάρκα , καὶ τὴν ἐντὸς μᾶλλον πρὸς τὴν κοιλίην , ἢ ἐκτὸς πρὸς τὴν ῥινόν · διὰ τοῦτο δὲ ἐκτὸς μᾶλλον ἢ ἐντὸς στερεώτερον τὸ σῶμα , καὶ στενωτέρας διατρήσιας ἔχει · ὥστε δὲ λεπταὶ ἐοῦσαι ξυμπιλέονται , καὶ ἀκέουσιν αὗται σφίσιν ἑωυταῖς , καὶ ῥόος οὐ δύναται ταύτῃ ἰέναι οὐδείς · αἱ δ’ εὐρύτεραί τέ εἰσιν αἱ ἐντὸς καὶ λεπτότερα τὰ μεταξὺ ἔχουσαι . Ὁ δὲ ῥόος , ὥστε ἀφ’ ὑψηλοτέρων , καὶ λεπτὰ τὰ ἀντικωλύοντα ἔχων , ῥεῖ καὶ πίμπλησιν ὑγρότητος τὰς σάρκας · καὶ ἀπὸ τῶν σιτίων ἐς τὸ αὐτὸ χωρέουσα ἡ ὑγρότης διέφθαρται · διεφθαρμένη δ’ αὐτὴ ὑπὸ τῆς συμμίξιος , καὶ τὸ ῥέον σὺν αὐτῇ ἀπὸ τῆς κεφαλῆς , τρέφει τὸ σῶμα · λίην δὲ πολλῷ ὑγρῷ αἱ σάρκες τρεφόμεναι καὶ νοσηλῷ θάλλουσαί τε λίην ὕδρωπος ἔμπλεαί εἰσιν . Ἢν δ’ ὀλίγον ῥεύσῃ , ἰσχιάδα καὶ κέδματα ἐποίησεν , ἐπὴν ῥέον παύσηται · ὥστε γὰρ ὀλίγον ἐῤῥυηκὸς , καὶ πάντοθεν ὠθεύμενον , καὶ ὑπὸ παντὸς κρέσσονος ἐόντος ὥστε ὀλίγον ἐὸν , καὶ οὐκ ἔχον ἐπιῤῥοὴν [ καὶ ] ὥστε πάντοθεν ὠθεύμενον , ἐς τὰ ἄρθρα ἀποφυγὴν ποιέεται . Γίνεται δὲ κέδματα καὶ ἰσχιάδες καὶ ἀπὸ τοιούτων νοσημάτων ὑγιῶν γιγνομένων · ὅταν τὸ μὲν νόσημα ποιέον ὑγιὲς γένηται , καταλειφθῇ δέ τι ἐν τῇ σαρκὶ καὶ μὴ ᾖ αὐτῷ ἡ ἔξοδος , μήτ’ αὖ ἔσω μήτε ἐς τὸ δέρμα φῦμα ποιήσῃ ἐξιὸν , φεύγει ἐς τὸ ὑπεῖκον , ἐς τὰ ἄρθρα , καὶ ἢ κέδματα ἢ ἰσχιάδα ἐποίησεν .
Lemmas: 10 . ῥόος δέ ἀπό ὁ κεφαλή ἑπτά · ὁ μέν κατά ὁ ῥίς , ὁ δέ κατά ὁ οὖς , ὁ δέ κατά ὁ ὀφθαλμός · οὗτος ὁ ῥόος καταφανής ἐκ ὁ κεφαλή ὁ ὀφθαλμός . ἐπήν δέ εἰς ὁ κίθαρος ῥέω ὑπό ψῦχος , χολή γίγνομαι , μάλα δέ ῥέω εἰς ὁ κίθαρος ὑπό ψῦχος διά ὅδε , ὅτι εὔροος γίγνομαι εἰς ὁ βρόγχος , ὥστε οὐδέ συγκαλύπτω · ὑπό δέ ὁ ψῦχος καί κόπος ἔχω διά οὗτος ὁ ὑπό ὁ χολή ἔχω , ὅτι ὁ σάρξ , ὅταν χειμίη εἰμί , οὐ ἀτρεμίζω , ἀλλά σείω , καί σείω μοχθέω , καί κοπιάω , ὥστε σείω ὥσπερ ἐν ὁ ὁδοιπορία · καί ἔμπυος γίγνομαι , ὅταν εἰς ὁ κίθαρος ῥέω , καί φθισιάω . ὅταν δέ εἰς ὁ μύελος ῥόος γίγνομαι , φθίσις ἀλαῗος γίγνομαι . ὅταν δέ ὄπισθεν εἰς ὁ σφόνδυλος , καί εἰς ὁ σάρξ ῥέω , ὕδρωψ γίγνομαι , καί ὅδε εἰμί γιγνώσκω , ξηρός ὁ ἔμπροσθεν , ὁ κεφαλή καί ὁ ῥίς καί ὁ ὀφθαλμός · καί ὁ ὀφθαλμός γίγνομαι ἀμβλυώσσω , καί χλωρός γίγνομαι καί ὁ ἄλλος σῶμα , καί οὐ ἀποπτύω οὐδείς , οὐδέ ἐάν πολύς ῥέω · ὅδε γάρ ὁ ῥόος , διά ὁ σάρξ μέσος ῥέω , ὁ ὄπισθεν καί ὁ ἔμπροσθεν ἀποστρέφω , ξηρός ὁ ἔμπροσθεν ποιέω , ὁ δέ ὄπισθεν ἄρδω σάρξ , καί ὁ ἐντός μάλα πρός ὁ κοιλία , ἤ ἐκτός πρός ὁ ῥινός · διά οὗτος δέ ἐκτός μάλα ἤ ἐντός στερεός ὁ σῶμα , καί στενός διάτρησις ἔχω · ὥστε δέ λεπτός εἰμί συμπιλέω , καί ἀκέω οὗτος σφεῖς ἑαυτοῦ , καί ῥόος οὐ δύναμαι ταύτῃ ἔρχομαι οὐδείς · ὁ δέ εὐρύς τε εἰμί ὁ ἐντός καί λεπτός ὁ μεταξύ ἔχω . ὁ δέ ῥόος , ὥστε ἀπό ὑψηλός , καί λεπτός ὁ ἀντικωλύω ἔχω , ῥέω καί πίμπλημι ὑγρότης ὁ σάρξ · καί ἀπό ὁ σιτίον εἰς ὁ αὐτός χωρέω ὁ ὑγρότης διαφθείρω · διαφθείρω δέ αὐτός ὑπό ὁ σύμμιξις , καί ὁ ῥέω σύν αὐτός ἀπό ὁ κεφαλή , τρέφω ὁ σῶμα · λίαν δέ πολύς ὑγρός ὁ σάρξ τρέφω καί νοσηλός θάλλω τε λίαν ὕδρωψ ἔμπλεος εἰμί . ἐάν δέ ὀλίγος ῥέω , ἰσχιάς καί κέδματα ποιέω , ἐπήν ῥέω παύω · ὥστε γάρ ὀλίγος ῥέω , καί πάντοθεν ὠθέω , καί ὑπό πᾶς κρατύς εἰμί ὥστε ὀλίγος εἰμί , καί οὐ ἔχω ἐπιρροή [ καί ] ὥστε πάντοθεν ὠθέω , εἰς ὁ ἄρθρον ἀποφυγή ποιέω . γίγνομαι δέ κέδματα καί ἰσχιάς καί ἀπό τοιοῦτος νόσημα ὑγιής γίγνομαι · ὅταν ὁ μέν νόσημα ποιέω ὑγιής γίγνομαι , καταλείπω δέ τις ἐν ὁ σάρξ καί μή εἰμί αὐτός ὁ ἔξοδος , μήτε αὖ ἔσω μήτε εἰς ὁ δέρμα φῦμα ποιέω ἐξέρχομαι , φεύγω εἰς ὁ ὑπείκω , εἰς ὁ ἄρθρον , καί ἤ κέδματα ἤ ἰσχιάς ποιέω .